Fremleie er som hoveregel ikke tillatt uten utleierens (gårdeierens) samtykke. Dersom leietakeren har tidsbestemt kontrakt eller er borte på grunn av utdanning, sykdom eller liknende kan fremleie likevel skje, men utleieren må fortsatt spørres. Utleieren kan nekte fremleie, men må da vise til saklig grunn. Saklig grunn kan være at fremleietakeren har dårlige referanser, for eksempel at en tidligere har laget skade på eiendom eller laget mye støy.